**Cheng Hong** (kinesisk: 程虹; pinyin: *Chéng Hóng*; født 21. november 1957 i Zhengzhou i provinsen Henan i Folkerepublikken Kina) er en kinesisk professor ved Hovedstadsuniversitetet for økonomi og handel i Beijing og enken etter den kinesiske statsminister Li Keqiang.

Liv og virke
------------

### Bakgrunn, studier

Cheng Hongs var var Cheng Jinrui, som fungerte som nestleder i Henan provinskomit´r gor Den kommunistiske ungdomsliga og senere konsulent (nestleder på ministernivå) for statsrådets kontor for fattigdomsbekjempelse og utvikling. Hennes mor var Liu Yiqing, var reporter ved Henan-avdelingen til Xinhua nyhetsbyrå.

Hun studerte ved *Zhengzhou Nr.7 Middelskole*. Under Kulturrevolusjonen ble hun en *utsendt ungdom* («opp i fjellene og ned til landsbyene» (上山下乡; *Shàngshān xiàxiāng*)), til Guangkuotiandi i Jia fylke i Henan. 

Etter gjenopptakelsen av høyskoleopptaksprøven i 1977, ble hun tatt opp ved *Folkets Frigjøringshærs høyskole for fremmedspråk* (som ble til *Folkets Frigjøringshærs strategiske støttestyrkes informasjonkunnskapsuniversitet*). Etter denne utdannelsen foretok hun videre studier ved Tsinghuauniversitetet, og det var der hun møtte sin fremtidige ektemann Li Keqiang.

I 1995 var Cheng gjestestipendiat i USA ved Brown University i Rhode Island i USA. Cheng underviste ved *Beijings institutt for økonomi* (som ble til Hovedstadsuniversitetet for økonomi og handel).

### Litteraturviter innen amerikansk og engelsk litteratur

Hun er ansett som en av de ledende kinesiske kjennere av amerikansk litterær naturskildring og utgav fra 2012 to bøker om dette emnet (blant annet den høyt roste *Tranquillity Is Beyond Price*), og har også oversatt flere bøker fra engelsk til kinesisk, blant annet Terry Tempest Williams' *Refuge: An Unnatural History of Family and Place*, Sigurd F. Olsons *The Singing Wilderness* og Henry Bestons *The Outermost House*.

I 1991 oversatte Cheng BBC-boken om den populære britiske TV-serien *Yes Minister*.

### Familie

Cheng var gift med Li Keqiang til hans død i oktober 2023; han fungerte som statsminister i Folkerepublikken Kina fra 2013 til mars 2023. Deres datter studerte ved Beijinguniversitetet og deretter i USA ved Harvard University, og siden er returnert til Kina.

Verker
------

* 《遵命大臣》（春风文艺出版社，1991年，ISBN 9787531305101）
* 《死亡手术室》（香港博益出版集团有限公司，1995年，ISBN 9789621714381）
* 《校园秘史》（中国文联出版公司，1995年，ISBN 9787505920941）
* 《达豪的歌――赫伯特·齐佩尔传》（人民音乐出版社，1998年，合译，ISBN 9787103016893）
* 《寻归荒野》（三联书店，2001年，系统介绍美国自然文学，ISBN 9787108015686）
* 《醒来的森林》（三联书店，2004年，邀请人们研习鸟类学，ISBN 9787108019998）
* 《遥远的房屋》（三联书店，2007年，散文集，ISBN 9787108027696）
* 《心灵的慰藉》（三联书店，2010年，一部非同寻常的地域与家族史，ISBN 9787108041142）
* 《当女性与荒野相遇——美国哈德逊风景画派女画家》，《读书》2022年10期

Referanser
----------

1. ↑   Chicago Tribune, «Chinese state media unveil premier's wife for first time», verkets språk engelsk, utgitt 4. mai 2014, besøkt 19. august 2014[Hentet fra Wikidata]
2. ↑  MacFarquhar og Schoenhals: *Mao's Last Revolution*, Harvard University Press, 2006, s. 250-251
3. ↑  «Talk about political Mandarins... : News 2012 : Chortle : The UK Comedy Guide».
4. ↑  «Cheng Hong, wife of Li Keqiang, a low-profile scholar».
5. ↑  «Archive.ph». Archived from the original on 18. april 2022. Besøkt 27. oktober 2023. CS1-vedlikehold: Uheldig URL (link)
6. ↑  «Meet Cheng Hong, a[sic] English novel professor, translator … and mother of China's Premier Li Keqiang». 23. september 2016.
7. ↑  «重温《遵命大臣》 - 纽约时报中文网 国际纵览». *cn.nytimes.com*. Arkivert fra originalen 5. april 2013. Besøkt 7. september 2022.
8. ↑  «Cheng Hong, wife of Li Keqiang, a low-profile scholar». South China Morning Post. 30. oktober 2012.
9. ↑  «程虹：当女性与荒野相遇｜附自然文学书单\_腾讯新闻». *new.qq.com*. Arkivert fra originalen 31. desember 2022. Besøkt 31. desember 2022.